**Берешекті қайта құрылымдау рәсімі**

Нұр-Сұлтан қаласы Алматы ауданы бойынша мемлекеттік кірістер басқармасы салық берешегін уақытша қаржылай қиындықтарға байланысты өтей алмай жүрген салық төлеушілердің назарына «Оңалту және банкроттық» Заңының 28-1 бабына сәйкес, өз берешегін қайта құрылымдау туралы шешім қабылдауға құқылы екендігін еске салады.

Борышкер уақытша төлем қабілетсіздігін куәландыратын құжаттарды қоса бере отырып, берешекті қайта құрылымдау туралы өтінішпен сотқа жүгінеді. Борышкер сотқа өтініш берген кезде бір мезгілде кредиторларды хабардар етеді.

Берешекті қайта құрылымдау туралы келісім жасаспаған жағдайда осы Заңның 28-3-бабының 1-тармағында белгіленген мерзім аяқталған күннен бастап бір жыл өтпесе, борышкердің сотқа осындай өтінішпен жүгінуге құқығы жоқ.

Сот борышкердің берешекті қайта құрылымдау туралы өтініші қабылданған күннен бастап он жұмыс күні ішінде мына шешімдердің бірін шығарады:

1) берешекті қайта құрылымдау рәсімін қолдану туралы;

2) берешекті қайта құрылымдау рәсімін қолданудан бас тарту туралы.

Берешекті қайта құрылымдау рәсімін қолдану туралы сот шешімі дереу орындауға жатады.

Борышкер сот қабылдаған шешім туралы уәкілетті органды және кредиторларды дереу хабардар етеді.

**Алматы ауданы бойынша Мемлекеттік**

**кірістер басқармасының мәжбүрлі өндіріп алу**

**бөлімінің басшысы Е.Дюсенов**